Miguna Miguna azungumza na VOA
Miguna asema hakuna anayejua ikiwa amezungumza na mahakama ya jinai -ICC na anawataka wakosoaji wake wasome kitabu chake kwanza
Miguna 'akimbilia' Canada baada ya utata wa kitabu chake Mwandishi wa kitabu kilichozua hisia mchanganyiko nchini Kenya Miguna Miguna, aliondoka Nairobi Jumatatu jioni kuelekea Canada ambapo anasema anakwenda kupumzika na familia yake. Kitabu hicho kiitwacho kinamshtumu na kumkosoa vikali waziri mkuu Raila Odinga. Akizungumza kutoka uwanja wa ndege wa kimataifa wa Jomo Kenyatta jijini Nairobi,Miguna alisema Kenya ni nchi huru na uhuru wake pia umejikita kwenye katiba mpya ya nchi hiyo. Akizungumzia jinsi anavyopanga kujibu wanaopinga hoja zake kwenye kitabu chake ambacho kimeibua mjadala mkali kutoka kwa wapinzani wa bwana Raila Odinga na wale wanaomuunga mkono. Bwana Miguna anasema, Bwana Miguna anaeleza kuwa kitabu chenyewe ni cha kurasa 588 na kwamba kimezinduliwa juzi na ana uhakika wanaoanza kumkosoa hawajapata muda hata kukisoma. Na kuhusu wanaotoa mwito wa kukamatwa kwake na kufikishwa mahakamani kwa kuficha ukweli juu ya njama anazodai kwenye kitabu hicho zilichochea ghasia za baada ya uchaguzi mkuu uliopita, Miguna aliimbia idhaa hii kuwa hilo kamwe haliwezi kufanyika. Miguna ambaye alikuwa mshauri wa zamani wa Bw. Odinga alisema ana haki ya kuandika kitabu hicho kinachomwelezea waziri Mkuu Raila Odinga kama mfisadi na mtu ambaye hazingatii haki. Anadai pia kuwa mkutano wa chama cha ODM ulielezwa kuwa makabila yote 41 ya Kenya yameungana dhidi ya kabila moja. Katika mahojiano haya aliimbia sauti ya Amerika kuwa atashangaa ikiwa kitabu hiki chaweza kufanya akaadhibiwa. Kuhusu madai kwamba ameficha kwa muda mrefu habari ambazo pengine zingetumika kama ushahidi na wendesha mashtaka kwa mahakama ya jinai ICC kuhusu ghasia za baada ya uchaguzi nchini Kenya, kama ilivyoibuka kwamba alifahamu mengi kuhusiana na ghasia za uchaguzi uliopita, Miguna alisema hakuna mwenye uhakika ikiwa yeye amezungumza na maafisa wa mahakama hiyo ya ICC. Na katika mahojiano na mbunge wa chama cha ODM Bw. Ababu Namwamba, mbunge huyo aliiambia idhaa hii kuwa waziri mkuu Bw. Odinga hatajibu madai ya Miguna kwenye kitabu hicho. Bwana Miguna alikataa kujibu swali ikiwa ana wasiwasi kuhusu maisha yake akisema kamwe hatojibu swali hilo. Kwa hiyo kwa nini aliamua kuondoka Nairobi Jumatatu kuelekea Canada ikiwa hana wasi wasi kuhusu maisha yake? Miguna aliskika kurekeka mno akijibu baadhi ya maswali lakini alisisitiza pia kuwa hana kesi inayomkabili huko Canada kama inavyodaiwa na hivyo hana hofu yoyote kwenda nchini humo.